संक्षेप करने के लिए दस्तावेज़: इस साल जनवरी में सैनिक पृष्ठभूमि वाले नववर्ष समापन समारोह में ख़ूबसूरत पेंग को आखिरी बार दर्जनों नृत्य कलाकारों के बीच राष्ट्रीय टीवी पर कार्यक्रम प्रस्तुत करते देखा गया था.

इस मौक़े पर पेंग ने सफेद सैनिक यूनिफॉर्म पहन राष्ट्रपति हू जिन्ताओ और अपने पति शी जिनपिंग की मौजूदगी में स्रोताओं को मुग्ध कर देनेवाला संगीत पेश किया था.

पेंग कम्युनिस्ट पार्टी के पूर्व चेयरमैन माओत्से तुंग की पत्नी जियांग किंग के बाद दूसरी सबसे बड़ी राजनीतिक रसूख वाली महिला हैं.

उनके विपरीत चीन के पूर्व नेता देंग जियाओपिंग से लेकर हू जिंताओ तक की पत्नियों ने पर्दे के पीछे रहकर ही काम किया है.

विदेशों में पेंग की तुलना फ्रांस के पूर्व राष्ट्रपति निकोला सारकोज़ी की पत्नी कार्ला ब्रूनी से की जाती है.

'द पिअनी फ़ेयरी'

ऐसा माना जा रहा है कि पेंग लीयुआन की प्रसिद्धि की वजह से आमतौर पर गुपचुप तरीके से काम करनेवाले कम्युनिस्ट पार्टी के नेतृत्व तक पहुंच थोड़ी आसान हो जाएगी.

बीजिंग स्थित चाइनीज़ एकैडमी ऑफ़ सोशल साइंसेज़ से जुड़ी ली यिन्हे कहती हैं, "चीनी कम्युनिस्ट पार्टी की छवि अब तक बेहद सुस्तीवाली रही है और नेताओं का बर्ताव रोबोट की तरह रहा है जिनमें व्यक्तिगत आकर्षण जैसी बात कम ही देखने को मिलती है. लेकिन पेंग लीयुआन से उम्मीद है कि वो नेतृत्व की छवि में कुछ बदलाव लाएंगी."

'द पिअनी फ़ेयरी' के नाम से मशहूर पेंग ने अपने करियर की शुरुआत चीन की पीपुल्स लीबरेशन आर्मी से की थी. बाद में उन्हें कम्युनिस्ट पार्टी का वरदहस्त हासिल हुआ और वो लगातार सरकारी टीवी पर पार्टी के प्रचार वाले गीत पेश करती नज़र आने लगीं.

व्यंग्य भरी मुस्कान के साथ एक संगीत समीक्षक की यूयी कहते हैं, "पेंग के 90 फीसदी गीत कम्युनिस्ट पार्टी की प्रशंसा वाले हैं और बाकी बचे गीतों में हमारी शानदार ज़िंदगी का जश्न मनाया गया है."

'सांस्कृतिक योद्धा'

ली यिन्हे कहती हैं कि पेंग अब कभी-कभी ही स्टेज पर नज़र आती हैं. उनकी मौजूदगी सरकारी टीवी पर किसी बड़े समारोह में ही होती है. हालांकि चीन में उन्हें सभी लोग जानते हैं लेकिन उनका संगीत ऐसा है जिसे आमतौर पर 40 पार कर चुके लोग ही पसंद करते हैं.

"उनके संगीत को पसंद करनेवाले लोगों में अधिकांश का जन्म उस समय हुआ था जब कलात्मक अभिव्यक्तियों में ज्यादा विविधता नहीं थी, टीवी चैनल भी नहीं थे, केवल रेडियो ही था शायद."

हालांकि कम्युनिस्ट...\nसंक्षेप उसी भाषा में जिसमें दस्तावेज़ है:
पेंग लीयुआन दशकों से चीन के सरकारी टीवी पर चीन के उत्थान और यशगान वाले सुरीले लोक संगीत की प्रस्तुति करती नज़र आती रही हैं. अब वो चीन की पहली नागरिक बनने वाली हैं.